laion/Wikipedia-Exotic huggingface dataset:
פיליפ ג'קסון (שחקן)

פיליפ ג'קסון (באנגלית: Philip Jackson; נולד ב-18 ביוני 1948) הוא שחקן אנגלי, המוכר מהופעותיו הרבות בטלוויזיה ובקולנוע, בעיקר מתפקידו כמפקח ג'אפ בסדרת הטלוויזיה "פוארו" ואב המנזר הוגו בסדרת הטלוויזיה "רובין משרווד" משנות השמונים של המאה העשרים. ג'קסון נולד ברטפורד שבנוטינגהאמשייר. הוא התחיל לשחק כשלמד דרמה וגרמנית באוניברסיטת בריסטול, ועבד בתיאטרון בלידס, ליברפול ולונדון. בתיאטרון שיחק ב-1991 בתפקיד פוזו ב"מחכים לגודו" מאת סמואל בקט בתיאטרון קווינס שבווסט אנד, וב-2010 הופיע בתפקיד וילי לומן במחזה "מותו של סוכן" מאת ארתור מילר בתיאטרון וסט יורקשייר פלייהאוס בלידס. ב-1998 היה מועמד לפרס גילדת שחקני המסך על תפקידו בסרט "קול קטן". הוא השתתף בסדרות טלוויזיה רבות בהן אופרת הסבון "קורוניישן סטריט", הסדרה "רובין משרווד", "A Touch of Frost", "המלחמה של פויל", "רציחות במידסומר", "Heartbeat", "הממלכה הקטנה", "המיש מקבת", "Raised by Wolves" ובסדרה הקומית "בערוב ימי היין". בקולנוע הופיע ג'קסון ב-1979 בסרט "Scum", בסרטו של פול מקרטני "Give My Regards to Broad Street", ובסרטים "התזמורת", "מייק באסט: מנהל את אנגליה", "Grow Your Own" וב"השבוע שלי עם מרילין". ב-2007 כיכב בעיבוד הרדיופוני של ה-BBC לסיפור המסתורין מסדרת "פטרלה" מאת מייקל גילברט (אנ'). הוא כיכב בתפקיד אורח בגרסת אודיו של "דוקטור הו" בפרק "ולהאלה". ב-2009 הופיע בסיטקום "Home Time" של ערוץ BBC 2 בתפקיד רוי, אביה של גיינור. בעיבוד לרדיו של ה-BBC לספר "הקרב האחרון" גילם ג'קסון את ריסדה טרקאן. הוא קרא בתוכנית הרדיו "ספר לפני השינה" את הספרים "מסעות גוליבר" ואת "Three Stations" מאת מרטין קרוז סמית'. ב-2011 כיכב ג'קסון בתפקיד רון בסדרת הדרמה קומית של ה-BBC "שוגרטאון" לצדם של כוכבת הסדרה "משפחת רויאל" סו ג'ונסטון ושל השחקן טום אליס. עוד השתתף ג'קסון בווידאו קליפ של השיר "Take on Me" של להקת א-הא. ב-2012 שיחק בתפקיד המאבטח של מרילין בסרט הקולנוע "השבוע שלי עם מרילין". ג'קסון נשוי לשחקנית סאלי בקסטר ולהם שני ילדים, ג'ורג' ואיימי. פיליפ ג'קסון, במסד הנתונים הקולנועיים IMDb (באנגלית) פיליפ ג'קסון, באתר AllMovie (באנגלית) פיליפ ג'קסון, באתר Rotten Tomatoes (באנגלית) פיליפ ג'קסון, במסד הנתונים הקולנועיים KinoPoisk (ברוסית) פיליפ ג'קסון, באתר MusicBrainz (באנגלית) "Philip Jackson". The New York Times.
פיליפ ג'קסון

האם התכוונתם ל... פיל או פיליפ ג'קסון  פיל ג'קסון (נולד ב-1945) - שחקן ומאמן כדורסל אמריקאי פיל ג'קסון - (נולד ב-1932) שחקן רוגבי בריטי (אנ') פיל ג'קסון – שחקן רוגבי בריטי בשנות השבעים (אנ') פיל ג'קסון (נולד ב-1964) – מתאגרף אמריקאי (אנ') פיליפ ג'קסון (פסל) (נולד ב 1944) – פסל סקוטי (אנ') פיליפ ג'קסון (שחקן) (נולד ב-1948) שחקן אנגלי פיליפ ג'קסון (נולד ב-1950) – פוליטיקאי אמריקאי (אנ')
עיטם לבן-גחון

עֵיטָם לְבֶן-גָּחוֹן (שם מדעי: Haliaeetus leucogaster) הוא מין של עוף דורס גדול החי לחופי דרום-מזרח אסיה והודו ומדרים עד לאוסטרליה. זהו אחד מהגדולים שבמיני המשפחה. עיטם זה הוא לבן ובעל פנים, מקור, כנפיים וזנב שחורים בחלק העליון. משקלו מגיע ל-5 ק"ג ומוטת כנפיו מגיעה ל-2.2 מטרים. הוא אחד מהגדולים שבעיטמים. הוא עוף דורס פעיל יום, המצוי באזורי החופים והאגמים לאורך הודו, סרי לנקה ודרום-מזרח אסיה ומזרחה עד לגינאה החדשה, צפון אוסטרליה ואיי שלמה. הוא מתמחה בציד דגים באזורי החופים. הוא דואה מעל הים בחיפוש אחר דגים. כשהוא מאתר דג הוא מנמיך עד גובה פני המים פושט את רגליו לפנים, "חורש" את המים בטפריו המעוקלים ושולה את הדג בתנועת מגרפה. הוא ניזון גם מפגרים, נחשי ים ועופות ים קטנים וגם חוטף דגים מעופות אחרים. העיטמים הם מינים טריטוריאליים שיתקפו כל מסיג גבול. המאבק על הטריטוריה מתבטא בדרך ייחודית: שני הזכרים מגביהים, מעופפים זה אל זה, משלבים את הטפרים שלהם ומסתחררים באוויר כמו במופע אקרובטי תוך ירידה מהירה לכיוון הקרקע. הראשון שעוזב את האחיזה הוא זה שמוותר על הטריטוריה. עיטמים על גב פיל אסייתי מדיה וקבצים בנושא עיטם לבן-גחון בוויקישיתוף עיטם לבן-גחון, באתר ITIS (באנגלית) עיטם לבן-גחון, באתר NCBI (באנגלית) עיטם לבן-גחון, בבסיס הנתונים ARKive (באנגלית) עיטם לבן-גחון, באתר האנציקלופדיה של החיים (באנגלית) עיטם לבן-גחון, באתר GBIF (באנגלית) עיטם לבן-גחון באתר הרשימה האדומה של IUCN
גבי

האם התכוונתם ל... גַּבִּי (אנטומיה) – כלומר "מכיוון הגב". מונח באנטומיה המתאר את צִדו האחורי של יצור. גַבִּי (כדורגלן) – גבּריאל פרננדס ארנא, כדורגלן ספרדי המשחק בעמדת הקשר ההגנתי בא-סד. גַאבִי (כדורגלן) – כינויו של פבלו מרטין פאאס גאבִירה, כדורגלן ספרדי המשחק בעמדת הקשר בברצלונה. גַאבִּי (לבוש) – סוג של צעיף הנלבש באתיופיה ובאריתריאה. גבריאל (פירושונים) גב (פירושונים) אישים ששמם הפרטי הוא גבי
פונקציית המספרים הראשוניים

במתמטיקה ובעיקר בתורת המספרים, פונקציית המספרים הראשוניים π ( x ) {\displaystyle \pi (x)} (ללא קשר למספר פאי) היא פונקציה הסופרת את כמות המספרים הראשוניים שגודלם אינו עולה על x {\displaystyle x} כלשהו. הפונקציה ידועה בעיקר ממשפט המספרים הראשוניים, הטוען כי פונקציית המספרים הראשוניים אסימפטוטית לפונקציה π ( x ) ∼ x ln ⁡ ( x ) lim x → ∞ π ( x ) x ln ⁡ ( x ) = lim x → ∞ π ( x ) li ( x ) = 1 {\displaystyle {\begin{aligned}\pi (x)\sim {\frac {x}{\ln(x)}}\\\lim _{x\to \infty }{\frac {\pi (x)}{\dfrac {x}{\ln(x)}}}=\lim _{x\to \infty }{\frac {\pi (x)}{{\text{li}}(x)}}=1\end{aligned}}} כאשר li {\displaystyle {\text{li}}} היא פונקציית האינטגרל הלוגריתמי. עובדה זו שוערה לראשונה על ידי גאוס ולז'נדר בסוף המאה ה-18 בנפרד, והוכחה על ידי אדמר ופוסן ב-1896 כשהם מתבססים על מאפיינים של פונקציית זטא של רימן שרימן הציג בשנת 1859. המשפט הוכח ללא שימוש בפונקציית זטא של רימן או אנליזה מרוכבת על ידי פאול ארדש בשנת 1948. מדיה וקבצים בנושא פונקציית המספרים הראשוניים בוויקישיתוף פונקציית המספרים הראשוניים, באתר MathWorld (באנגלית)
לוקאץ'

האם התכוונתם ל... לוקאץ' (לוקאצ'י) - עיירה במחוז ווהלין שבמערב אוקראינה, בה התקיימה עד השואה קהילה יהודית גדולה אישים אילן לוקאץ' – עיתונאי ישראלי, איש חברת החדשות איתי לוקץ' – ראפר ישראלי ג'רג' לוקאץ' – פילוסוף מרקסיסטי ומבקר ספרות יהודי-הונגרי פאול לוקאץ' – מחבר בעיות ברידג' ישראלי
רפאל זליגמן

האם התכוונתם ל... רפאל זליגמן (1875) – סופר יהודי-בלארוסי[1] רפאל זליגמן (1947) – סופר יהודי-גרמני
מדמה מסוף

מדמה מסוף (ידוע גם כיישום מסוף וכ-tty) היא תוכנה שמדמה מסוף וידאו, בתוך רכיבי תצוגה אחרים. למרות שהמילה מסוף מזוהה פעמים רבות כנרדפת למעטפת, ולמסוף טקסטואלי, המונח מסוף מתייחס גם לכל המסופים המרוחקים, כולל בעלי ממשק משתמש גרפי. מסוף הנפתח בתוך ממשק משתמש גרפי, נקרא לעיתים קרובות חלון מסוף. חלון מסוף מאפשר למשתמש לגשת דרכו למסוף טקסטואלי ולכל יישומיו, כמו יישומים מבוססי ממשק שורת פקודה, וממשק משתמש טקסטואלי. היישומים יכולים לרוץ על אותו מחשב, או על מחשבים שונים דרך Telnet,‏ ssh, וחיבור Dial-up. במערכות הפעלה דמויות יוניקס נפוץ שיש מספר חלונות מסוף, המחוברים לאותו מחשב. מסופים תומכים בדרך כלל ברצפי יציאה לשליטה בצבע המסוף, מיקום הסמן וכדומה. מדיה וקבצים בנושא מדמה מסוף בוויקישיתוף רצפי תווים המאפשרים לשנות את מצב המסוף
חיים בן-עמי

חיים בן-עמי (25 בפברואר 1947 – 5 בדצמבר 2012) היה ראש אגף החקירות בשירות הביטחון הכללי וראש האגף הביטחוני-חברתי במשרד הביטחון. בן-עמי שירת בצה"ל בחטיבת הצנחנים. לאחר שחרורו הצטרף לשירות הביטחון הכללי, שימש רכז שטח ובמהלך שירותו ברצועת עזה, נפצע באורח קשה כשרימון יד הושלך לרכב בו נסע בשכונת שג'אעייה, בן-עמי איבד את רגלו ונפגע ברגלו השנייה. בן-עמי המשיך בשירותו בשב"כ כחוקר והתקדם עד לתפקיד ראש אגף החקירות בארגון. הוא עמד בראש צוות החקירה של המרגל מרדכי ואנונו, של שבתאי קלמנוביץ' ופיצח את פרשת מרקוס קלינגברג, לאחר שגרם לו להודות בריגול במהלך חקירתו למרות בדיקת פוליגרף לזכותו. כמו כן היה מופקד על חקירתו של המועמד לכהן כרמטכ"ל דן שומרון. פרש מהשב"כ לאחר 28 שנות שירות. לאחר פרישתו כיהן כמנכ"ל רשת אורט ישראל בשנים 1996 עד 2002. בשנים 2010 עד 2012 כיהן כראש האגף הביטחוני-חברתי במשרד הביטחון. בן עמי היה בעל תואר ראשון במשפטים מאוניברסיטת תל אביב, מוסמך כעורך דין, בוגר המכללה לביטחון לאומי ותואר שני במדיניות ציבורית מאוניברסיטת חיפה. היה נשוי ואב לשני ילדים. אחיו הצעיר הוא עודד בן-עמי שכיהן כדובר צה"ל. יוסי מלמן‏, הלך לעולמו בכיר משרד הביטחון חיים בן-עמי, באתר וואלה, 6 בדצמבר 2012 חיים בן-עמי באתר המרכז הבינתחומי הרצליה יהונתן ליס, גמלאי השב"כ והמוסד נגד האוצר: אל תפגעו בתנאי הפרישה שלנו, באתר הארץ, 17 בפברואר 2010 ההתנקשות בשבתאי קלמנוביץ' | איש השב"כ הרעים בקולו: "שבתאי, המשחק נגמר", באתר וואלה, 6 בנובמבר 2009 יוסי מלמן, ‏חידת מרקוס: המרגל מרקוס קלינגברג הלך לעולמו, אבל המסתורין סביבו יישאר לעד, באתר מעריב אונליין, 2 בדצמבר 2015 אמיר אורן, רפול ו"משה וחצי" ניסו להעליל: דן שומרון הומו, באתר הארץ, 28 בפברואר 2008
סקריבוס

סקריבוס (באנגלית: scribus) היא תוכנה חופשית וקוד פתוח להוצאה לאור שולחנית. התוכנה פותחה באמצעות Qt, והיא יישום חוצה-פלטפורמות והיא מפורסמת תחת הרישיון הציבורי הכללי של גנו. התוכנה מאפשרת סידור, עימוד והכנה לדפוס באיכות מקצועית. התוכנה תומכת גם בהכנת מצגות אינטראקטיביות וטפסים כקובצי PDF. דוגמאות לשימוש בה כוללות יצירה של ספרים, עיתונים, כרזות ועוד. סקריבוס הושקה באביב 2001, גרסתה האחרונה (1.4.7) יצאה לאור באפריל 2018. מדיה וקבצים בנושא סקריבוס בוויקישיתוף אתר האינטרנט הרשמי של סקריבוס ערך זה הוא קצרמר בנושא תוכנה. אתם מוזמנים לתרום לוויקיפדיה ולהרחיב אותו.
אל-כביר

אל-כביר היא מילה ערבית שפירושה "הגדול". כמו כן, פירושה של המילה "כביר" בעברית הוא "גדול", והביטוי "אל כביר" בעברית מתייחס לגודלו וכוחו של אלוהים. האם התכוונתם ל... אל-כביר (נהר) – נהר הזורם בגבולה הצפוני של לבנון עם סוריה ונשפך לים התיכון אל-קסר אל-כביר – עיר בצפון-מערב מרוקו קרב אל-קסר אל-כביר – קרב שנערך ליד העיירה בשנת 1578 מרס אל-כביר – עיירת חוץ בצפון אלג'יריה, בה התרחשה השמדת השייטת הצרפתית במרס אל כביר במהלך מלחמת העולם השנייה תל אל-כביר – כפר מצרי שבסביבתו נערך "קרב תל אל-כביר" במסגרת המלחמה האנגלו-מצרית עלי ביי אל-כביר – פוליטיקאי, מפקד צבאי וסולטאן ממלוכי במאה ה-18 יהודה בן עטר – מרבני העיר פאס במרוקו; כונה "רבי אל-כביר" אוסנת אלכביר – זמרת, רקדנית, ציירת ובמאית תיאטרון ישראלית אתה אל כביר – פיוט שנכתב על ידי הרב רפאל ענתבי במאה ה-19 במצרים אבו כביר (פירושונים)
ג'יימס קארוויל

צ'סטר ג'יימס קארוויל (באנגלית: Chester James Carville; נולד ב-25 באוקטובר 1944) הוא פרשן פוליטי וידוען אמריקאי המשמש כדמות בולטת במפלגה הדמוקרטית. הוא זכה לחשיפה לאומית כשהיה היועץ האסטרטגי הבכיר של הקמפיין המוצלח של מושל ארקנסו דאז ביל קלינטון בבחירות לנשיאות 1992. משמש כיום כפרשן פוליטי בערוץ פוקס ניוז. נולד בקארוויל, עיירה השוכנת בדרום לואיזיאנה, מערבית לניו אורלינס, הנקראת על שם סבו, לואיס ארתור קארוויל, שהיה מנהל דואר. הוא סיים תואר J.D. במשפטים באוניברסיטת המדינה של לואיזיאנה. בהצעת ביל קלינטון, נשיא ארצות הברית, קארוויל, בוב שראם ששימש כותב הנאומים של קלינטו וסטנלי גרינברג ייעצו בשלהי 1998 ותחילת 1999 למועמד מפלגת העבודה אהוד ברק לקראת הבחירות לכנסת החמש עשרה ולראשות הממשלה. בניסיונם לסייע לברק להיבחר לראשות הממשלה, כנגד מועמדותו של ראש הממשלה המכהן בנימין נתניהו, קארוויל וחבריו יעצו כי ברק יצהיר הצהרות קצרות, הניתנות לציטוט, יגיב במהירות, יחזור על מסרים, יתבסס על סקרים יומיים, ינהל תעמולת בחירות שלילית בטלוויזיה, כלים מוכרים וידועים בעת מסעות בחירות בארצות הברית. מסע בחירות שגרם ליועציו של נתניהו לרמוז כי ארצות הברית מתערבת במערכת הבחירות בישראל. במערכת הבחירות שבה יעץ קארוויל לברק, ניצח ברק בבחירות בהפרש גדול, אך כהונתו נמשכה פחות משנתיים. מדיה וקבצים בנושא ג'יימס קארוויל בוויקישיתוף אתר האינטרנט הרשמי של ג'יימס קארוויל (באנגלית) ג'יימס קארוויל, ברשת החברתית אקס (טוויטר) ג'יימס קארוויל, באתר אנציקלופדיה בריטניקה (באנגלית) "Sound Bites over Jerusalem". The New York Times. 25 באפריל 1999. נבדק ב-3 בפברואר 2021. {{cite web}}: (עזרה)
IRL

האם התכוונתם ל... IRL - קוד בן 3 אותיות המסמל את אירלנד, במסגרת תקן ISO 3166-1 IRL (מפלגה) – מפלגה אסטונית מכון רמון ליול – מוסד חינוכי ורבותי בברצלונה מכונה גם "IRL"
אקינורי נקיאמה

אקינורי נקיאמה (ביפנית: 中山 彰規; נולד ב-1 במרץ 1943) הוא מתעמל עבר יפני, אלוף אולימפי, שזכה ב-10 מדליות מהן 6 זהב (מקסיקו סיטי 1968 ומינכן 1972) ואלוף עולם שזכה ב-12 מדליות, מהן 7 זהב (דורטמונד 1966 ולובליאנה-1970). נקיאמה היה הספורטאי המעוטר ביותר במדליות זהב באולימפיאדת מקסיקו סיטי, עם 6 מדליות, מהן 4 מדליות זהב, ביחד עם ורה צ'סלבסקה מצ'כוסלובקיה. מבין כל המתעמלים במשחקים האולימפיים, מדורג נקיאמה במקום שביעי בכל הזמנים, לפי מספר מדליות הזהב שאותן צבר ותשיעי בכל הזמנים, לפי סך כל המדליות שאותן צבר. נקיאמה נולד בנגויה. הוא למד באוניברסיטת צ'וקיו שבעיר הולדתו. באליפות העולם שנערכה בדורטמונד, גרמניה בשנת 1966 זכה נקיאמה ב-6 מדליות, 3 זהב, 1 כסף ו-2 ארד. מדליות זהב, בתחרות הקבוצתית לראשונה בתולדותיה, בתרגיל קרקע ובתרגיל מתח. מדליית כסף, בתרגיל טבעות ומדליות ארד, בתחרות קרב-רב אישי ובתרגיל קפיצות. באולימפיאדת מקסיקו סיטי (1968) זכה נקיאמה ב-6 מדליות, 4 זהב, 1כסף ו-1 ארד והיה לספורטאי המעוטר ביותר במדליות זהב ביחד עם ורה צ'סלבסקה מצ'כוסלובקיה (6 מדליות, 4 זהב ו-2 כסף). מדליות זהב, בתחרות הקבוצתית, בפעם השלישית ברציפות בתולדות יפן, בתרגיל טבעות, בתרגיל מקבילים ובתרגיל מתח. מדליית כסף, בתרגיל קרקע ומדליית ארד בתחרות קרב-רב אישי בתוצאה של 115.65 נק', אחרי בן ארצו סוואו קאטו (115.90 נק') ומיכאיל וורונין מברית המועצות (115.85 נק'). נוסף לכך, הוא סיים במקום חמישי בתרגיל קפיצות ובמקום 12 בתרגיל סוס סמוכות. באליפות העולם שנערכה בליובליאנה, סלובניה (באותה העת יוגוסלביה) בשנת 1970 זכה נקיאמה ב-6 מדליות, 4 זהב, 1 כסף ו-1 ארד, יותר מכל מתעמל אחר באליפות. מדליות זהב, בתחרות הקבוצתית, בפעם השנייה ברציפות, בתרגיל קרקע ובכך הגן על תוארו, בתרגיל טבעות ובתרגיל מקבילים. מדליית כסף, בתרגיל מתח ומדליית ארד, בתחרות קרב רב אישי. באולימפיאדת מינכן (1972) זכה נקיאמה ב-4 מדליות, 2 זהב, 1 כסף ו-1 ארד. מדליות זהב, בתחרות הקבוצתית, בפעם הרביעית ברציפות בתולדות יפן ובתרגיל טבעות ובכך הגן על תוארו. מדליית כסף, בתרגיל קרקע ומדליית ארד, בתחרות קרב רב אישי בתוצאה של 114.325 נק', אחרי חבריו לנבחרת סוואו קאטו (114.650 נק') ואיזו קנמוצו (114.575 נק'). נוסך לכך, הוא סיים פעמיים במקום חמישי בתרגיל מתח, אחרי 4 חבריו לנבחרת ותרגיל מקבילים, במקום שישי בתרגיל סוס סמוכות ובמקום 12 בתרגיל קפיצות. לאחר שפרש מספורט תחרותי, אימן נקיאמה התעמלות מכשירים באוניברסיטה שבה למד. בהמשך, שימש כסגן יו"ר איגוד ההתעמלות של יפן. בשנת 2005 זכה נקיאמה להיכלל בהיכל התהילה הבינלאומי בהתעמלות. מדיה וקבצים בנושא אקינורי נקיאמה בוויקישיתוף אקינורי נקיאמה, באתר olympedia.org אקינורי נקיאמה, באתר התאחדות ההתעמלות הבין-לאומית אקינורי נקיימה באתרInternational Gymnastics Hall of Fame
הרווח בין ראשוניים עוקבים

הרווח בין ראשוניים עוקבים הוא ההפרש בין זוג מספרים ראשוניים עוקבים, כלומר   g n = p n + 1 − p n {\displaystyle \ g_{n}=p_{n+1}-p_{n}} כאשר p 1 = 2 , p 2 = 3 , p 3 = 5 , … {\displaystyle p_{1}=2,\,p_{2}=3,\,p_{3}=5,\dots } היא סדרת הראשוניים. הבנת ההתנהגות של הרווח הזה, על אף שאינה סדירה, מספקת הבנה עדינה של סדרת המספרים הראשוניים. הרווחים הראשונים הם 1, 2, 2, 4, 2, 4, 2, 4, 6, 2, 6, 4, 2, 4, 6, 6, 2, 6, 4, 2, 6, 4, 6, 8, 4, 2, 4, 2, 4, 14, 4, 6, 2, 10, 2, 6, 6, 4, 6, 6, 2, 10, 2, 4, 2, 12, 12, 4, 2, 4, 6, 2, 10, 6, 6, 6, 2, 6, 4, 2, ... ממשפט המספרים הראשוניים נובע כי lim n → ∞ g n p n = 0 {\displaystyle \lim _{n\to \infty }{\frac {g_{n}}{p_{n}}}=0} . בשנת 1930 הראה גוידו הוהייסל (Guido Hoheisel) כי קיים מספר θ < 1 {\displaystyle \theta <1} שמקיים π ( x + x θ ) − π ( x ) ∼ x θ log ⁡ ( x ) , x → ∞ {\displaystyle \pi (x+x^{\theta })-\pi (x)\sim {\frac {x^{\theta }}{\log(x)}},x\to \infty } , כאשר π {\displaystyle \pi } היא פונקציית המספרים הראשוניים. זהו שיפור למשפט המספרים הראשוניים (השקול לטענה זו עבור θ = 1 {\displaystyle \theta =1} ); הטענה חזקה יותר ככל ש- θ {\displaystyle \theta } קטן יותר. מן הקירוב הזה נובע ש- g n < p n θ , {\displaystyle g_{n}<p_{n}^{\theta },\,} עבור n {\displaystyle n} גדול מספיק. הוהסיאל הראה שאפשר לבחור θ = 1 − 1 / 33000 {\displaystyle \theta =1-1/33000} , וערך זה שופר ל- 1 − 1 / 250 {\displaystyle 1-1/250} על ידי האנס היילברון (Hans Heilbronn), ואחר-כך ל- θ = 3 / 4 + ε {\displaystyle \theta =3/4+\varepsilon } עבור כל ε > 0 {\displaystyle \varepsilon >0} , על ידי ניקולאי צ'ודקוב (Nikolai Chudakov). התקדמות משמעותית בהבנת הרווחים בין הראשוניים הושגה על ידי אלברט אינגהם (Albert Ingham), שהראה שאם ζ ( 1 / 2 + i t ) = O ( t c ) {\displaystyle \zeta (1/2+it)=O(t^{c})\,} עבור קבוע c {\displaystyle c} מסוים (בסימון אסימפטוטי וכאשר ζ {\displaystyle \zeta } היא פונקציית זטא של רימן), אז π ( x + x θ ) − π ( x ) ∼ x θ log ⁡ ( x ) {\displaystyle \pi (x+x^{\theta })-\pi (x)\sim {\frac {x^{\theta }}{\log(x)}}} עבור כל θ > ( 1 + 4 c ) / ( 2 + 4 c ) {\displaystyle \theta >(1+4c)/(2+4c)} . מכיוון שהקירוב לפונקציית זטא נכון לכל c > 1 / 6 {\displaystyle c>1/6} , אפשר להסיק שהטענה על π {\displaystyle \pi } נכונה לכל θ {\displaystyle \theta } גדול מ- 5 / 8 {\displaystyle 5/8} . בשנת 2005 הוכח כי- lim inf n → ∞ g n log ⁡ p n = 0 {\displaystyle \liminf _{n\to \infty }{\frac {g_{n}}{\log p_{n}}}=0} ומאוחר יותר שיפרו את הטענה לערך lim inf n → ∞ g n log ⁡ p n ( log ⁡ log ⁡ p n ) 2 < ∞ {\displaystyle \liminf _{n\to \infty }{\frac {g_{n}}{{\sqrt {\log p_{n}}}(\log \log p_{n})^{2}}}<\infty } . לפי השערת המספרים הראשוניים התאומים, הערך g n = 2 {\displaystyle g_{n}=2} אמור להתקבל אינסוף פעמים. בשנת 2013 הוכיח זהאנג כי   g n < 7 ⋅ 10 7 {\displaystyle \ g_{n}<7\cdot 10^{7}} אינסוף פעמים, ותוצאה זו שופרה בהמשך עד לטענה כי   g n ≤ 246 {\displaystyle \ g_{n}\leq 246} אינסוף פעמים. הרווח בין ראשוניים עוקבים, באתר MathWorld (באנגלית) סדרת הרווחים בין ראשוניים עוקבים באתר OEIS – האנציקלופדיה המקוונת לסדרות של מספרים שלמים
פלם

האם התכוונתם ל... אברהם דב בער פלאם – כותב ספרות תורנית המגיד מלוצק (שלמה פלאם מלוצק) - תלמידו של המגיד ממזריטש, מוציא לאור ובעל בית דפוס להפצת כתבי האר"י וספרי החסידות הראשונים גילה פלם – מוזיקולוגית ואתנומוזיקולוגית ישראלית יקב פלם – יקב בוטיק ישראלי פאלם
יצחק מדרוהוביץ'

רבי יִצְחָק מִדְּרוֹהוֹבִיץ' (ביידיש: דרהאביטש - דראָביטש) (נפטר ז' בניסן ה'תק"ד/ה'תק"י) היה מגיד מישרים מראשוני גדולי תלמידי הבעל שם טוב, מעין 'תלמיד חבר' (חבר שהוא גם תלמיד), אביו של רבי יחיאל מיכל המגיד מזלאטשוב ורבי יוסף דרוביצר, אבד"ק מעזבוז. נולד לרבי יוסף ספראווידליוור מפיסטין שכונה "רבי יוסף איש אמת" (בן רבי משה מזבוריש) וליענטה שכונתה "יענטה הנביאה". בצעירותו שימש כמגיד מישרים באוסטרהא; אז עדיין היה מתנגד לחסידות, אך במשך כהונתו בדרוהוביץ' הפך למעריצו ותלמידו של הבעש"ט בעקבות מעשה. בדרוהוביץ' שימש כאב"ד רבי יצחק מהמבורג ורבי יצחק מדרוהוביץ' שימש כדיין וכמגיד מישרים. אף על פי שכל אחד מהם נמנה עם קהילה שונה (רבי יצחק מהמבורג מהמתנגדים ורבי יצחק מדרוהוביץ' מהחסידים) שרר ביניהם השלום. בסוף ימיו כיהן כמגיד בהורוכוב, שם נפטר בז' בניסן ה'תק"י ושם נטמן. על בואו אל הבעש"ט מספרים כי היה נוהג לומר כל לילה בקריאת שמע שעל המיטה הפסוק "בידך אפקיד רוחי" ומיד נרדם, ואם קרה שלא נרדם היה יודע כי חטא במשהו וצריך לחזור בתשובה על כך. ופ"א בתקופת התגוררותו בדרוהוביץ' קרה שפשפש במעשיו ולא מצא שם דבר חטא עד שנזכר ששמע דברי ליצנות על הבעש"ט ולא מיחה. מיד קם ונסע למז'יבוז' לפייסו. למחרת התפלל בבית הכנסת של הבעש"ט ובעת קריאת התורה קרא אותו הבעש"ט (למרות שלא הכירו) בתואר "מורה מורינו רבי יצחק ב"ר יוסף" ואמר לו הבעש"ט: "מורי ורבי התלוצץ על הבעש"ט ונסע דרך כזה, הבעש"ט מוחל לו בלב שלם". ובעקבות מקרה זה החליט להישאר אצל הבעש"ט. כך גם מקובל כי בעת בואו בראשונה אל הבעש"ט ציווה לכבדו באמרו כי נתנו לו מן השמים נשמה נמוכה ביותר והוא הגביה אותה למעלת רבי שמעון בר יוחאי. בנו רבי יחיאל מיכל מזלוטשוב היה אומר כי בכל יום מכבדים אותו או את אביו לדרוש בהיכל מסוים בגן עדן, יום אחד את אביו בגלל היותו אביו של רבי יחיאל מיכל, ויום אחד מכבדים אותו בגלל היותו בנו של רבי יצחק. מכון ברכת יוסף, זיכרון לראשונים, (כתבי רבי משה חיים קליינמן), אשדוד תשס"ט, עמודים יז - לח דוד הלחמי, רבי יצחק ברבי יוסף מאיר מדרוהוביץ, חכמי ישראל, תל אביב תשי"ח, חלק א', עמ' קל"ז, באתר אוצר החכמה (צפייה חופשית – מותנית ברישום) שנת לידתו אינה ידועה כמובא כאן תהילים ל"א, ו נתיב מצוותיך, נתיב היחוד שביל ד' אות ד' אגרא דפרקא אות כט התגלות הצדיקים דף כג.
כוח בנגלי

כוח בנגלי (שם מדעי: Varanus bengalensis) הוא מין של לטאת כוח גדולה החיה בתת-היבשת ההודית ברחבי הודו, סרי לנקה וגם במערב אסיה ובמזרחה מגיעים עד לאיי יאווה שבאינדונזיה. הלטאה הזו יכולה להגיע לאורך של 175 ס"מ עם זנב שאורכו 100 ס"מ ולשקול עד 8 ק"ג. אלו לטאות אפורות ועצלניות בעלות חוטם מוארך ורגליים קצרות בעלות טפרים חדים. הם מטפסים טובים על עצים ומחפשים שם את מזונם. כמו כן הם שחיינים טובים. הם נפוצים ביערות גשם, ביצות וגדות נהר באזור תפוצתם ומחפשים יצורים קטנים, בעיקר חסרי חוליות, דגים ודו-חיים אך גם עופות, זוחלים לרבות נחשים ויונקים קטנים. מדיה וקבצים בנושא כוח בנגלי בוויקישיתוף כוח בנגלי, באתר ITIS (באנגלית) כוח בנגלי, באתר NCBI (באנגלית) כוח בנגלי, באתר האנציקלופדיה של החיים (באנגלית) כוח בנגלי, באתר GBIF (באנגלית) כוח בנגלי באתר הרשימה האדומה של IUCN
מרינט פישון

מרינט פישון (בצרפתית: Marinette Pichon;‏ נולדה ב-26 בנובמבר 1975) היא כדורגלנית עבר צרפתייה ששיחקה כחלוצה. פישון היא מלכת השערים של נבחרת צרפת בכל הזמנים, עם 81 שערים ב-112 הופעות. פישון נולדה ב-26 בנובמבר 1975 בעיר בר סור אובה שבצרפת. ב-1992, היא החלה לשחק בקבוצת "אולימפיק סנט ממי" מהליגה הצרפתית השנייה, ושנתיים לאחר מכן ערכה את הופעת הבכורה שלה בנבחרת צרפת הבוגרת. ב-1995, היא עלתה עם קבוצתה לליגת העל, אך לאחר שנתיים ירדה הקבוצה בחזרה לליגה השנייה. בקיץ 1997 שיחקה פישון בטורניר הבינלאומי הראשון בקריירה שלה - אליפות אירופה שנערכה באותה שנה בנורווגיה ושוודיה. בשלב הבתים של הטורניר השיגו הצרפתיות ארבע נקודות, אך סיימו במקום השלישי ולא העפילו לחצי הגמר. ארבע שנים לאחר מכן, באליפות אירופה שהתקיימה בגרמניה, כבשה פישון שלושה שערים במהלך שלב הבתים, אך צרפת שוב לא הצליחה לעבור את הסיבוב הראשון. בשנת 2002, סיימה פישון בפעם השנייה ברציפות כמלכת השערים של הליגה הצרפתית, והחליטה לנסות את מזלה בליגת ה-WUSA האמריקאית. היא חתמה בקבוצת פילדלפיה צ'ארג', וכבר בשנתה הראשונה בליגה היא נבחרה לשחקנית המצטיינת של העונה, לאחר שכבשה 14 שערים במהלכה והובילה את פילדלפיה לחצי גמר הפלייאוף. עונה לאחר מכן היא כבשה שוב 14 שערים, וחלקה את תואר מלכת השערים של הליגה עם דאגני מלגרן הנורווגית. ב-2003 פורקה ה-WUSA, ופישון החליטה לחזור לאולימפיק סנט ממי. בסוף שנה זו, היא אף לקחה חלק במשחקי הגביע העולמי שנערכו בסין. זה היה גביע העולם הראשון בו השתתפה נבחרת צרפת, וגם בו היא לא הצליחה לעבור את שלב הבתים. פישון כבשה את שני השערים היחידים של הנבחרת בטורניר - בניצחון מול קוריאה הדרומית ובתיקו מול ברזיל, ופתחה בהרכב הראשון בכל שלושת המשחקים. שנה לאחר מכן, עברה פישון לקבוצת הצמרת ג'וביסי, ומהר מאוד הפכה לאחת מהשחקניות הבולטות בקבוצה. בשתי עונותיה הראשונות במועדון, היא כבשה 74 שערים, סיימה פעמיים כמלכת השערים של הליגה וזכתה פעם אחת בפרס כדורגלנית השנה בצרפת. בעונתה הראשונה בג'וביסי זכתה פישון עם הקבוצה בגביע הצרפתי, ובעונה השנייה היא זכתה איתה באליפות הליגה. הייתה זו האליפות היחידה בקריירה בת 15 השנים של פישון. בספטמבר 2006, לאחר שלא הצליחה להעפיל לגביע העולם עם נבחרת צרפת, הודיעה פישון על פרישה מכדורגל בינלאומי. בסיום עונת 2007, היא פרשה גם מהזירה המקומית. שש שנים לאחר פרישתה, חזרה פישון לג'וביסי, אך הפעם לצוות הניהולי של המועדון. מספר שנים אחרי פרישתה, הודיעה פישון על יציאתה מהארון. בנובמבר 2012, היא הייתה לאישה השנייה בתולדות צרפת שזוכה לחופשת לידה בעקבות ההיריון של בת זוגה. היריון זה התבצע באמצעות הפריה חוץ-גופית. מרינט פישון, ברשת החברתית אקס (טוויטר) מרינט פישון, באתר Soccerdonna (בגרמנית) מרינט פישון, באתר Soccerway מרינט פישון, באתר FootballDatabase.eu Le "congé paternité" de l'ex-star du foot Marinette Pichon, באתר France 24‏, 16 בנובמבר 2012
כוח זהוב

כוח זהוב (שם מדעי: Varanus flavescens) הוא מין של לטאת כוח גדולה החיה בתת-היבשת ההודית ובדרום-מזרח אסיה. אורכו מגיע ל-150 ס"מ, עם זנב באורך של 100 ס"מ. כוח זה הוא מין בצבע זהוב כהה עם עור מקומט מעט וחוטם קצר. הוא מצוי ביערות וגדות נהרות (לרבות האינדוס, הגנגס והבראהמאפוטרה) בהודו, פקיסטן, נפאל ובנגלדש. הכוח מחפש את מזונו על הקרקע, במים וגם מטפס על עצים. הוא ניזון מיצורים קטנים שונים הכוללים חרקים, דגים, דוחיים, זוחלים קטנים, עופות ויונקים קטנים. לכוח הבוגר אין טורפים טבעיים. מדיה וקבצים בנושא כוח זהוב בוויקישיתוף כוח זהוב, באתר ITIS (באנגלית) כוח זהוב, באתר NCBI (באנגלית) כוח זהוב, באתר Animal Diversity Web (באנגלית) כוח זהוב, בבסיס הנתונים ARKive (באנגלית) כוח זהוב, באתר האנציקלופדיה של החיים (באנגלית) כוח זהוב, באתר GBIF (באנגלית) כוח זהוב באתר הרשימה האדומה של IUCN
תאי אלפא

תאי אלפה (α-cells) הם תאים אנדוקרינים באיי לנגרהנס שבלבלב. הם מהווים עד כ-20% מסך כל התאים באיים אצל בני אדם, תפקידם העיקרי של התאים הוא לייצר ולהפריש את ההורמון גלוקגון, אשר אחראי לעלייה ברמת הגלוקוז בדם. על מנת לעלות את רמת הגלוקוז בדם, גלוקגון נקשר לקולטנים בתאי כבד (הפטוצייט - hepatocyte) ובתאים נוספים כמו בכליות. זה גורם להפעלה של האנזים גליקוגן פוספורילאז (Glycogen phosphorylase) בתוך הכבד, אשר הוא בתורו מתחיל בפרוק גליקוגן לגלוקוז, תהליך המכונה גליקוגנוליזה. במכרסמים, תאי אלפא נמצאים בפריפריה של איי לנגרהנס, אך בבני אדם, ארכיטקטורה של האיים פחות מסודרת באופן כללי וניתן למצוא את התאים גם במרכזי האיים. בעת צפייה בתאים במיקרוסקופ אלקטרונים, ניתן לזהות את תאי אלפא על ידי הגרגר האופייני שלהם עם ליבה צפופה גדולה וסביבם הילה לבנה קטנה. גלוקגונומה תאי בטא